Cal indicar que l'òrgan gestor de la tramitació de les subvencions en l'àmbit de la cultura popular i el patrimoni etnològic és l'Oficina de Suport a la Iniciativa Cultural.
En aquesta pàgina es relaciona la normativa vinculada a la darrera convocatòria publicada, tant si encara està en tràmit com si ja ha estat resolta.
(DOGC núm. 6297, de 21 de gener de 2013).
Preveu l'obligació d'utilitzar els mitjans telemàtics en els procediments de concessió, justificació, modificació i revocació d'ajuts en règim de concurrència pública que atorgui l'Oficina de Suport a la Iniciativa Cultural i l'Institut Català de les Empreses Culturals, per part d'aquells destinataris dels ajuts que tenen garantit l'accés i la disponibilitat dels mitjans electrònics necessaris d'acord amb el que preveu la normativa vigent.
Tot i que l'enllaç al portal jurídic es llegeixi text publicat, en realitat es tracta del text consolidat atès que incorpora el text modificat –articles 1.1.c) i 2.1.a)- per l'Ordre CLT/47/2014, de 21 de febrer (DOGC núm. 6575, de 5 de març de 2014).
(DOGC núm. 6890, d'11 de juny de 2015).
Regula les diferents modalitats de justificació de subvencions en l'àmbit l'Administració dela Generalitatde Catalunya, les seves entitats autònomes i la resta de les entitats del Sector Públic de l'Administració dela Generalitat, amb la pretensió de compatibilitzar la simplificació en la justificació de les subvencions amb l'eficàcia en la seva gestió i control.... s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre (DOGC núm. 7152, de 30 de juny de 2016).
Aquest Acord, amb efectes des de l'1 de juliol de 2016, s'emmarca en l'objectiu de desenvolupar una administració més eficient, impuls de mesures relacionades amb el bon govern i la transparència administrativa.
És d'aplicació i afecta les bases reguladores dels procediments per a la concessió de subvencions, en règim de concurrència competitiva d'ús general respecte a aquests procediments tramitats per la Generalitat de Catalunya i el seu sector públic.
Les bases reguladores de subvencions aprovades, entre d'altres pel Consell d'Administració de l'OSIC (Oficina de Suport a la Iniciativa Cultural), -entitat de dret públic adscrita al departament competent en matèria de cultura que concentra les iniciatives de suport i l'activitat de foment del departament competent en matèria de cultura i de les entitats adscrites-, a més de determinar-ne l'objecte, han de respectar els continguts mínims d'aquest model tipus de bases.
Aquest model tipus de bases reguladores fa referència a la condició de beneficiàries de les subvencions, i a les diferents fases de la tramitació del procediment de concessió de subvencions en règim de concurrència competitiva, publicitat de les subvencions concedides al Tauler electrònic -si són d'import igual o superior a 3.000,00 també s'han de publicar al DOGC-, justificació de les subvencions, obligacions dels beneficiaris, modificació o revocació de les subvencions, règim sancionador i protecció de dades
Per últim aquest Acord conté un annex de principis ètics i regles de conducta als quals les persones beneficiàries han d'adequar la seva activitat i efectes d'un eventual incompliment, d'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern (DOGC núm. 6780, de 31 de desembre de 2014).
(DOGC núm. 7312, de 20 de febrer de 2017).
S'han generat petits canvis per millorar la gestió de les subvencions i per adaptació del procediment de concessió a la Llei 39/2015, d'1 d'octubre, del Procediment Administratiu Comú de les Administracions Públiques.
Així, ja no cal que la documentació aportada amb la sol·licitud de concessió de subvenció en règim de concurrència competitiva sigui en forma d'original i còpia, sinó que s'admet la presentació de còpies.
D'altra banda, les contribucions en espècie que s'imputen al pressupost no podran superar el 15% del mateix, si les bases específiques de les subvencions n'estableixin un de diferent.
Cal destacar, per últim, que només es pot fer reformulació del pressupost de l'activitat quan l'import atorgat que consta a la proposta provisional de concessió que publica l'OSIC sigui inferior a l'import que s'ha sol·licitat.
(DOGC núm. 7511, de 5 de desembre de 2017).
Modifica la Resolució CLT/232/2017, de 7 de febrer, pel que fa al termini per presentar el compte justificatiu que finalitza, tret que les bases específiques indiquin el contrari, el darrer dia hàbil de gener de l'any següent a la concessió de l'ajut.
(DOGC núm. 7574, de 8 de març de 2018).
Té per objecte la modificació de la base general 18a, lletra f).
D'acord amb la nova redacció, quan l'import de la despesa subvencionable iguali o superi els 40.000,00 euros sense incloure l'IVA, en cas d'obres, o els 15.000,00 euros sense incloure l'IVA, en cas de subministrament o prestació de serveis, s'han de sol·licitar com a mínim tres ofertes de diferents proveïdors, amb caràcter previ a la contracció del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat un nombre suficient d'entitats que els realitzin, prestin o subministrin, o que la despesa s'hagi fet amb anterioritat a la concessió de l'ajut.
L'elecció entre les ofertes presentades, que s'han d'aportar en la justificació, s'ha de fer d'acord amb els criteris d'eficiència i economia i s'ha de justificar expressament en una memòria quan no recaigui en la proposta econòmica més avantatjosa.
Produeix efectes des del 9 de març de 2018 i no és aplicable als procediments de concessió iniciats amb la publicació de la convocatòria corresponent anterior a la data indicada.
(DOGC núm. 7766, de 12 de desembre de 2018).
Modifica l'apartat cinquè de la base general setena, sobre sol·licituds i tramitació telemàtica.
D'acord amb la nova redacció, la ciutadania s'ha d'acreditar, en cas que no disposin de mecanismes d'autenticació electrònica per efectuar qualsevol tràmit que requereixi fer-se per mitjans telemàtics, i ha de prestar el seu consentiment exprés perquè pugui ser autenticada pel personal habilitat.
Té efectes des del 13 de desembre de 2018.
La Generalitat de Catalunya, en compliment de la normativa en matèria de dret successori, succeeix les persones amb veïnatge civil català que moren sense hereus testamentaris i legals, i actua com a hereva intestada amb l'objectiu d'exercir una funció social important, com és la de destinar el cabal relicte a entitats i institucions beneficiàries de caràcter assistencial i cultural i a habitatge social.
La Junta d'Herències, òrgan col·legiat de la Generalitat de Catalunya, dependent del departament competent en matèria d'economia, regulada en el Decret 145/2017, de 26 de setembre, de les actuacions administratives i de la gestió del règim d'autonomia econòmica de la successió intestada a favor de la Generalitat de Catalunya, té les competències que s'estableixen per a la gestió administrativa i econòmica dels béns patrimonials de les herències intestades, així com les relacionades amb la distribució del cabal relicte del qual la Generalitat de Catalunya hagi estat declarada hereva intestada.
L'article 13 d'aquest decret, disposa la distribució del cabal relicte de les herències intestades.
En atenció al destí preferent del cabal relicte ja indicat, s'afegeix un nou apartat, el 9, a l'annex amb una nova línia de subvencions.
L'objecte d'aquestes bases és la concessió de subvencions per tal de contribuir econòmicament durant el període 2018-2019 a l'adequació d'equipaments culturals a Catalunya (teatres auditoris, sales polivalents, ateneus, casals de cultura i altres equipaments culturals) propietat de fundacions i associacions amb domicili social a Catalunya.
A aquests efectes, s'entén per equipament cultural aquell en què la major part de les activitats anuals que s'hi fan són culturals.
(DOGC núm. 7877, de 17 de maig de 2019).
Aquest any s'ha optat novament per aprovar les bases específiques de les línies de subvencions agrupades per àmbits en diferents acords.
Aquest Acord té com a objecte aprovar tres línies de subvencions de l'àmbit de la cultura popular i el patrimoni etnològic.
(DOGC núm. 7882, de 24 de maig de 2019).
Com indica la Resolució CLT/1315/2019, de 15 de maig, precedent, s'opta novament per aprovar les bases específiques de les línies de subvencions agrupades per àmbits en diferents acords.
Aquest té com a objecte aprovar quatre línies de subvencions de l'àmbit de la cultura popular i el patrimoni etnològic, que s'afegeixen a les publicades al DOGC del dia 17 de maig de 2019.
Producció d'espectacles i d'exposicions relacionats amb la cultura popular i tradicional.
Desplaçaments fora de Catalunya per dur a terme activitats i projectes relacionats amb la cultura popular i tradicional.
Organització de festivals i trobades nacionals de cultura popular i tradicional.
Activitats en matèria de formació i de documentació relacionades amb la cultura popular i tradicional.
( DOGC núm. 7925, de 25 de juliol de 2019).
Modifica l'annex de l'Acord del Consell d'Administració de l'OSIC, de 9 de maig de 2019, pel qual s'aproven i es fan públiques les bases específiques que han de regir la concessió de subvencions en l'àmbit de la cultura popular i el patrimoni etnològic, publicat mitjançant la Resolució CLT/1315/2019, de 15 de maig (DOGC núm. 7877, de 17.5.2019), i la Resolució CLT/1390/2019, de 21 de maig (DOGC núm. 7882, de 24.5.2019), en els termes següents:
S'afegeix un apartat, el 8, a l'annex amb la redacció següent:
Bases específiques de subvencions a federacions que programin activitats culturals relacionades amb l'associacionisme i la cultura popular i tradicional.
L'objecte és promoure les activitats culturals relacionades amb l'associacionisme i la cultura popular i tradicional catalana i aranesa, organitzades o impulsades per federacions.
a) Activitats organitzades directament per federacions.
b) Activitats impulsades per federacions, però efectuades per associacions membres de la federació impulsora.
c) Contractació de pòlisses d'assegurança col·lectiva de responsabilitat civil, d'accidents o d'assistència sanitària per a la cobertura dels riscos inherents a les activitats pròpies de les colles castelleres, les colles de falcons i els grups de foc.
Pel que fa als grups de foc, es tenen en consideració únicament les activitats amb ús d'articles pirotècnics a què fa referència la Instrucció tècnica complementària núm. 18 (relativa a l'ús d'articles pirotècnics en manifestacions festives religioses, culturals i tradicionals) del Reglament d'articles pirotècnics i cartutxeria, aprovat pel Reial decret 989/2015, de 30 d'octubre (BOE núm. 267, de 7 de novembre de 2015).
(DOGC núm. 7803, de 5 de febrer de 2019).
Les bases específiques que han de regir la convocatòria de les onze línies que aprova aquest Acord estan agrupades per àmbits.
Les bases específiques de les beques que afecten a la Direcció General de Cultura Popular i Associacionisme Cultural són les que es convoquin per fer pràctiques en el tractament de documentació, inventari i catalogació de fons, en l'àmbit de la cultura popular i el patrimoni etnològic sota la tutoria de la persona del Departament de Cultura que es designi.
Es poden concedir beques per fer tasques en les modalitats següents:
L'objecte de la convocatòria és contribuir al finançament d'activitats culturals relacionades amb la cultura popular i tradicional catalana i aranesa i l'associacionisme cultural organitzades per corporacions locals i per fundacions i associacions.
La tipologia de les activitats objecte de subvenció és la següent:
a) Les activitats que fomentin o difonguin la cultura popular i tradicional catalana i aranesa i l'associacionisme cultural o el patrimoni etnològic.
b) Les representacions no professionals de teatre popular català.
c) La restauració d'elements d'imatgeria festiva (gegants, nans i bestiari), així com la restauració i la confecció de la seva indumentària.
d) Commemoracions d'aniversaris de personalitats, fets o entitats adreçades a la conservació i la difusió de la memòria cultural col·lectiva.
e) Congressos i jornades de caràcter nacional o internacional fets a Catalunya.
Transcorregut el termini màxim de sis mesos sense que s'hagi dictat i publicat l'acord, les persones sol·licitants poden entendre desestimades les seves sol·licituds per silenci administratiu.
L'objecte de la convocatòria és contribuir al finançament d'activitats que fomentin la recerca, la conservació i la difusió del patrimoni etnològic de Catalunya dutes a terme per les corporacions locals o els ens que en depenen, les universitats catalanes, les fundacions i les associacions amb domicili social a Catalunya.
El projecte d'activitats pot incloure actuacions d'acord amb la tipologia següent:
a) Les activitats d'identificació, captació, assessorament i coordinació d'iniciatives i projectes d'interès etnològic, tant en l'àmbit territorial català com en l'àmbit temàtic específic de l'entitat.
b) Les activitats que estimulen i potencien la recerca etnològica a Catalunya o dins l'àmbit temàtic específic de l'entitat.
c) Les activitats i projectes que fomentin el treball en xarxa comú.
d) Les activitats de difusió del patrimoni etnològic.
Per poder optar a aquestes subvencions les persones sol·licitants han de tenir la condició de membres de la xarxa territorial de l'Observatori del Patrimoni Etnològic i Immaterial.
La relació de membres es pot consultar a l'enllaç següent: http://cultura.gencat.cat/ca/departament/estructura_i_adreces/organismes/dgcpt/02_patrimoni_etnologic/02_observatori/.
En el cas de projectes que comportin recerca etnològica, aquesta s'ha de dur a terme d'acord amb els criteris marcats per la direcció general competent en matèria de cultura popular i tradicional, que es poden consultar a http://bit.ly/1HUM046.
La quantia destinada a cada subvenció no pot superar el 70% del cost subvencionable del projecte.
L'objecte de la convocatòria és donar suport a la producció i l'edició de llibres en llengua catalana o aranesa i de fonogrames, relacionats amb la difusió de la cultura popular i tradicional catalana i aranesa o del patrimoni etnològic de Catalunya.
b) Producció i edició de fonogrames.
L'edició dels llibres i els fonogrames es pot fer en suport físic —paper o disc compacte (CD)— o en format digital.
Poden optar a aquestes subvencions les fundacions, les associacions i les comunitats de béns, amb domicili social a Catalunya, així com les empreses, siguin persones físiques o jurídiques, amb domicili en un estat membre de la Unió Europea o associat a l'Espai Econòmic Europeu.
S'ha de complir específicament els requisits següents:
Respecte a la producció i edició de llibres en llengua catalana o aranesa:
a) Han de ser primeres edicions, o bé reedicions de títols l'edició anterior dels quals dati de fa més de 10 anys.
b) Tots els exemplars de l'obra han de disposar dels números de l'ISBN i del dipòsit legal, i aquest darrer ha de correspondre a l'any de concessió de les subvencions.
c) L'obra ha d'estar redactada, com a mínim, en català o aranès.
En el cas que utilitzi altres llengües, la llengua catalana o l'aranesa han d'ocupar, sempre en un lloc preferent, la mateixa extensió que la de les altres que s'hi puguin emprar.
Respecte a la modalitat producció i edició de fonogrames:
a) Tots els exemplars de l'obra han de disposar del número del dipòsit legal, que ha de correspondre a l'any de concessió de les subvencions.
b) La documentació informativa que s'adjunta al fonograma i la presentació tipogràfica han de ser, com a mínim, en català o en aranès.
Cada sol·licitant pot presentar més d'un projecte per a cadascuna de les dues modalitats que estableix aquesta línia de subvenció.
Cal que es presenti una sol·licitud per projecte.
L'objecte de la convocatòria és donar suport a activitats formatives i de documentació en les modalitats següents:
a) Activitats formatives vinculades al coneixement o l'aprofundiment de matèries o temàtiques de cultura popular i tradicional de Catalunya.
També s'inclou la formació destinada a la millora de la gestió de les fundacions i associacions.
Es consideren activitats formatives els cursos, els campus d'estiu, els seminaris o els tallers, que tinguin un mínim de 20 hores lectives durant l'any natural de la convocatòria.
S'entén per campus d'estiu les activitats formatives adreçades a persones més grans de 16 anys, de caràcter presencial, no relacionades amb la preparació de proves per obtenir qualsevol tipus de titulació oficial, i organitzades entre els mesos de juny i setembre.
Poden optar a aquestes subvencions les fundacions, les associacions i les comunitats de béns, amb domicili social a Catalunya, així com les empreses, siguin persones físiques o jurídiques, amb domicili en un estat membre de la Unió Europea o associat a l'Espai Econòmic Europeu, que facin activitats o que tinguin fons documentals relacionats amb la cultura popular i tradicional catalana i aranesa.
Les corporacions locals i ens que en depenen únicament poden optar a la modalitat a) de les previstes en aquesta convocatòria (activitats formatives).
L'objecte de la convocatòria és contribuir al finançament de l'organització de festivals i trobades nacionals de cultura popular i tradicional catalana i aranesa.
Als efectes d'aquesta línia de subvencions, es consideren festivals de cultura popular i tradicional el conjunt d'activitats artístiques o culturals no professionals organitzades en una mateixa població o àmbit geogràfic i durant un període de temps determinat, relacionades amb el marc d'actuació que estableix la Llei 2/1993, de 5 de març, de foment i protecció de la cultura popular i tradicional i de l'associacionisme cultural.
Així mateix, es consideren trobades nacionals les concentracions territorials d'entitats i grups del mateix àmbit associatiu festiu de cultura popular i tradicional catalana i aranesa dins o fora de Catalunya.
Poden optar a aquestes subvencions les corporacions locals o ens que en depenen, les fundacions i les associacions, amb domicili social a Catalunya.
En el cas que la persona sol·licitant sigui una administració pública o una entitat dependent o participada majoritàriament per aquella, domiciliada a Catalunya, a través de l'extranet de les administracions catalanes [URL].
En la resta dels casos, a través del portal Tràmits gencat [URL].
L'objecte de la convocatòria és donar suport econòmic a entitats culturals que es desplacin fora de Catalunya per promoure el coneixement de les diferents manifestacions de la cultura popular i tradicional catalana i aranesa.
Poden optar a aquestes subvencions les fundacions i les associacions amb domicili social a Catalunya.
Cada sol·licitant només pot presentar un únic projecte de desplaçament, que pot ser per a una o diverses poblacions o països.
El sol·licitant ha d'acreditar que ha estat convidat per un ens de fora de Catalunya per participar en l'activitat cultural objecte del desplaçament o, si escau, per l'entitat catalana responsable de la seva organització.
En el cas que el projecte comporti el desplaçament a més d'una població o país, aquests desplaçaments s'han de fer de manera encadenada i amb continuïtat temporal, i com a part d'una única gira o d'un programa ininterromput.
A través d'aquest portal es pot accedir a la plataforma esmentada, com també al formulari normalitzat de sol·licitud i als models de projecte d'activitat o actuació i al de pressupost complet i detallat.
L'objecte de la convocatòria és donar suport a la producció de nous espectacles d'arrel tradicional i a l'organització d'exposicions relacionades amb la cultura popular i tradicional catalana i aranesa.
a) La producció d'espectacles inèdits d'arrel tradicional.
b) La producció d'exposicions, físiques o de caràcter virtual, de temàtica vinculada o relacionada amb els diferents aspectes de la cultura popular i tradicional catalana i aranesa.
Poden optar a aquestes subvencions les corporacions locals o ens que en depenen, les fundacions, les associacions i les comunitats de béns, amb domicili social a Catalunya, així com les empreses, siguin persones físiques o jurídiques, amb domicili en un estat membre de la Unió Europea o associat a l'Espai Econòmic Europeu.
Les activitats s'han de fer dins de l'any natural de concessió de l'ajut, però es pot incloure en el projecte la despesa feta durant el darrer quadrimestre de l'any anterior a la seva concessió, sempre que estigui inequívocament vinculada a l'activitat subvencionada.
Les sol·licituds de subvencions i els altres tràmits associats al procediment de concessió dels ajuts i la seva justificació s'han de fer per mitjans telemàtics, d'acord amb l'Ordre CLT/4/2013, de 2 de gener, per la qual s'aprova la tramitació telemàtica obligatòria dels procediments de concessió, justificació, modificació i revocació d'ajuts de concurrència pública, modificada per l'Ordre CLT/47/2014, de 21 de febrer, a través de les plataformes següents:
(DOGC núm. 7965, de 23 de setembre de 2019).
Aquesta convocatòria es regeix per les bases generals i específiques ja ressenyades en aquest apartat "Subvencions" del recull legislatiu.
L'òrgan instructor és l'administrador o administradora de l'OSIC, que elabora la proposta provisional de resolució, d'acord, si escau, amb l'informe de la comissió de valoració corresponent, i l'eleva al Consell d'Administració de l'OSIC.
Correspon al Consell d'Administració de l'OSIC resoldre sobre la concessió o denegació de les subvencions, a través d'un acord que s'ha de dictar i publicar en el termini màxim de quatre mesos a comptar de l'endemà de la data de publicació de la convocatòria.
El període per presentar les sol·licituds és del 25 de setembre al 9 d'octubre del 2019.
(DOGC núm. 7813, de 19 de febrer de 2019).
Les sol·licituds de subvencions i els altres tràmits associats al procediment de concessió dels ajuts i la seva justificació s'han de fer només per mitjans telemàtics, a través del portal Tràmits del Departament de Cultura i es regeixen per les bases generals i específiques així com la normativa general de subvencions.
- Tres beques per col·laborar en el tractament digital de la documentació especialitzada en cultura popular i en la catalogació de fons bibliogràfics.
- Dues beques per col·laborar en tasques de tractament de l'Inventari del patrimoni etnològic.
- Una beca per col·laborar en tasques de tractament de documentació musical.
El període per presentar les sol·licituds és del 20 de febrer al 7 de març de 2019.